CELEX: 32015R1991
Language: da
Date: 2015-11-05 00:00:00
Title: Kommissionens gennemførelsesforordning (EU) 2015/1991 af 5. november 2015 om ændring af forordning (EF) nr. 555/2008 om gennemførelsesbestemmelser til Rådets forordning (EF) nr. 479/2008 om den fælles markedsordning for vin for så vidt angår støtteprogrammer, samhandel med tredjelande, produktionskapacitet og kontrol i vinsektoren

6.11.2015   
            
            
               DA
            
            
               Den Europæiske Unions Tidende
            
            
               L 290/9
            
         KOMMISSIONENS GENNEMFØRELSESFORORDNING (EU) 2015/1991
   af 5. november 2015
   om ændring af forordning (EF) nr. 555/2008 om gennemførelsesbestemmelser til Rådets forordning (EF) nr. 479/2008 om den fælles markedsordning for vin for så vidt angår støtteprogrammer, samhandel med tredjelande, produktionskapacitet og kontrol i vinsektoren
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 70 og artikel 145, stk. 3, og
   ud fra følgende betragtninger:
   
               (1)
            
            
               I del II, afsnit I, kapitel III, i forordning (EU) nr. 1308/2013 er der, for så vidt angår varigheden og forvaltningen af samt kontrollen med tilladelsesordningen for plantning af vinstokke, fastsat bestemmelser, der erstatter den overgangsordning for plantningsrettigheder, som er fastsat i Rådets forordning (EF) nr. 1234/2007 (2). Kapitlet indeholder desuden bestemmelser, der tillægger Kommissionen beføjelse til at vedtage gennemførelsesretsakter vedrørende forvaltning og kontrol af ordningen. I henhold til artikel 230, stk. 1, litra b), nr. ii), i forordning (EU) nr. 1308/2013 finder overgangsordningen for plantningsrettigheder, der er fastsat i forordning (EF) nr. 1234/2007, dog fortsat anvendelse indtil den 31. december 2015.
            
         
               (2)
            
            
               Afsnit IV, kapitel II, i Kommissionens forordning (EF) nr. 555/2008 (3) indeholder bestemmelser om overgangsordningen for plantningsrettigheder og præciserer medlemsstaternes meddelelsesforpligtelser vedrørende gennemførelsen af denne ordning. I betragtning af at tilladelsesordningen for plantning af vinstokke finder anvendelse fra den 1. januar 2016, og under hensyntagen til meddelelsesforpligtelserne vedrørende den nye ordning som fastsat i artikel 11 i Kommissionens gennemførelsesforordning (EU) 2015/561 (4) er det nødvendigt at præcisere, hvilke meddelelsesforpligtelser som fastsat i forordning (EF) nr. 555/2008 der fortsat finder anvendelse i 2016. For at sikre, at Kommissionen modtager alle oplysningerne om gennemførelsen af overgangsordningen for plantningsrettigheder mellem den 1. august 2014 og den 31. december 2015 og underrettes om opgørelsen af plantningsrettigheder pr. 31. december 2015 af hensyn til bestemmelserne i artikel 68 i forordning (EU) nr. 1308/2013, er det desuden også nødvendigt at ændre referencedatoerne og fastsætte fristen for visse meddelelsesforpligtelser.
            
         
               (3)
            
            
               I artikel 61 og artikel 65, stk. 5, i forordning (EF) nr. 555/2008 er der fastsat nærmere bestemmelser om de årlige meddelelsesforpligtelser vedrørende nyplantningsrettigheder og plantningsrettigheder i reserverne. Disse bestemmelser bør ændres for at fastsætte fristen for den endelige indgivelse af meddelelser og referenceperioden for disse meddelelser.
            
         
               (4)
            
            
               I henhold til artikel 230, stk. 1, litra b), nr. i), i forordning (EU) nr. 1308/2013 bør bestemmelserne i forordning (EU) nr. 1234/2007 om ulovlige beplantninger fortsat finde anvendelse, indtil de pågældende arealer ryddes. Derfor bør afsnit IV, kapitel I, i forordning (EF) nr. 555/2008 om ulovlige beplantninger også efter den 1. januar 2016 fortsat finde anvendelse på de ulovlige beplantninger, der er opdaget inden den 31. december 2015 og endnu ikke er ryddet inden denne dato, og indtil de pågældende arealer er ryddet. For at fjerne de meddelelsesforpligtelser, der ikke længere er relevante, og at præcisere de betingelser, hvorpå medlemsstaterne ikke længere har pligt til at indsende årlige meddelelser om ulovlige beplantninger, er det imidlertid nødvendigt at ændre artikel 58 i forordning (EF) nr. 555/2008.
            
         
               (5)
            
            
               Afsnit IV, kapitel IV, i forordning (EF) nr. 555/2008 indeholder bestemmelser om opgørelse og opmåling af det beplantede areal. I artikel 74 er der fastsat nærmere bestemmelser om de årlige meddelelsesforpligtelser vedrørende opgørelsen af vindyrkningsarealer og af plantningsrettigheder. Disse bestemmelser bør ændres for at fastsætte fristen for den endelige indgivelse af meddelelser, for så vidt angår opgørelsen af plantningsrettigheder og opgørelsen af de vigtigste druesorter, og referencedatoen for disse meddelelser. For at finde ud af, hvor mange plantningsrettigheder der i alt kan konverteres til tilladelser fra og med den 1. januar 2016 i henhold til artikel 68 i forordning (EU) nr. 1308/2013, bør denne referencedato være den sidste dato for anvendelse af ordningen for plantningsrettigheder, dvs. den 31. december 2015. Endvidere bør de endelige meddelelser ikke indeholde oplysningerne om opgørelsen af vindyrkningsarealer, idet meddelelsen om dette emne erstattes af den meddelelse, der er omhandlet i artikel 11, stk. 1, litra a), i gennemførelsesforordning (EU) 2015/561 fra den 1. januar 2016.
            
         
               (6)
            
            
               Forordning (EF) nr. 555/2008 bør derfor ændres.
            
         
               (7)
            
            
               Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   Ændring af forordning (EF) nr. 555/2008
   I forordning (EF) nr. 555/2008 foretages følgende ændringer:
   
               (1)
            
            
               Artikel 58 affattes således:
               »Artikel 58
               Meddelelser
               1.   Senest den 1. marts hvert år meddeler medlemsstaterne med brug af tabel 1 i bilag XIII Kommissionen, for hvilke arealer der er betalt bøder, og størrelsen af den faktisk pålagte bøde. De underretter desuden Kommissionen om deres lovgivning vedrørende disse bøder.
               En sådan forpligtelse finder ikke længere anvendelse på de medlemsstater, hvor alle ulovlige beplantninger er ryddet.
               2.   Medmindre andet er anført i de relevante tabeller i bilag XIII til denne forordning, henviser de meddelelser, der er omhandlet i artikel 85c, stk. 3, og artikel 188a, stk. 1 og 2, i forordning (EF) nr. 1234/2007, til det forudgående produktionsår.
               Til de årlige meddelelser benyttes tabel 3 og 7 i bilag XIII til denne forordning.
               3.   Medlemsstaterne bestemmer selv, hvorvidt oplysninger om regioner skal medtages i de meddelelser, der er omhandlet i stk. 1 og 2.«
            
         
               (2)
            
            
               Artikel 61 affattes således:
               »Artikel 61
               Medlemsstaternes meddelelsesforpligtelser vedrørende nyplantningsrettigheder
               Senest den 1. marts 2016 meddeler medlemsstaterne Kommissionen følgende oplysninger for perioden fra den 1. august 2014 til den 31. december 2015:
               
                           a)
                        
                        
                           de samlede arealer, for hvilke der er tildelt nyplantningsrettigheder i henhold til artikel 60, henholdsvis stk. 1, 2 og 3, og
                        
                     
                           b)
                        
                        
                           det samlede areal, for hvilket der kumulativt er tildelt nyplantningsrettigheder i henhold til artikel 85h i forordning (EF) nr. 1234/2007; hvis en medlemsstat gør brug af undtagelsen i artikel 60, stk. 6, i denne forordning, meddeler den i stedet et skøn over det samlede berørte areal baseret på resultaterne af den udførte overvågning.
                        
                     Meddelelsen gives med brug af tabel 8 i bilag XIII til nærværende forordning.
               Medlemsstaterne bestemmer selv, hvorvidt der i meddelelsen skal medtages oplysninger om regioner.«
            
         
               (3)
            
            
               Artikel 65, stk. 5, affattes således:
               »5.   Senest den 1. marts 2016 meddeler medlemsstaterne med brug af tabel 9 i bilag XIII Kommissionen følgende oplysninger for perioden fra den 1. august 2014 til den 31. december 2015:
               
                           a)
                        
                        
                           plantningsrettigheder overført til reserverne
                        
                     
                           b)
                        
                        
                           plantningsrettigheder tildelt fra reserven mod eller uden betaling.«
                        
                     
         
               (4)
            
            
               Artikel 74 affattes således:
               »Artikel 74
               Opgørelse
               De data, der senest den 1. marts 2016 meddeles i opgørelsen i henhold til artikel 145, stk. 3, i forordning (EU) nr. 1308/2013, henviser til den 31. december 2015.
               Opgørelsen skal indeholde de oplysninger, der er anført i tabel 15 og 16 i bilag XIII til denne forordning. Medlemsstaterne bestemmer selv, hvorvidt der i meddelelsen skal medtages oplysninger om regioner.«
            
         
               5)
            
            
               Tabel 14 i bilag XIII udgår.
            
         Artikel 2
   Ikrafttræden og anvendelse
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra den 1. januar 2016.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. november 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 347 af 20.12.2013, s. 671.
   
      (2)  Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (EUT L 299 af 16.11.2007, s. 1).
   
      (3)  Kommissionens forordning (EF) nr. 555/2008 af 27. juni 2008 om gennemførelsesbestemmelser til Rådets forordning (EF) nr. 479/2008 om den fælles markedsordning for vin for så vidt angår støtteprogrammer, samhandel med tredjelande, produktionskapacitet og kontrol i vinsektoren (EUT L 170 af 30.6.2008, s. 1).
   
      (4)  Kommissionens gennemførelsesforordning (EU) 2015/561 af 7. april 2015 om gennemførelsesbestemmelser til Europa-Parlamentets og Rådets forordning (EU) nr. 1308/2013 for så vidt angår tilladelsesordningen for plantning af vinstokke (EUT L 93 af 9.4.2015, s. 12).